Don Quijote
2024-06-06 19:00, 2024-06-07 19:00, 2024-06-08 14:00, 2024-06-12 19:00, 2024-06-13 19:00, 2024-06-14 19:00, 2024-06-15 14:00, 2024-06-18 19:00 (Europe/Helsinki) and 34 more dates | Ryhmäteatteri, Suomenlinnan kesäteatteri, Suomenlinna, Helsinki, Suomi
Kesän 2024 sekopäisin ja sympaattisin seikkailu, Don Quijote tapahtuu Suomenlinnan Hyvän omantunnon linnakkeen muurien sisällä, jossa taistellaan tuulimyllyjä vastaan haarniskat niskassa ja miekat tanassa ratsastaen.
Alfonso Quijanolla menee yhtäkkiä todellisuus ja mielikuvitus sekaisin hänen luettua liikaa ritarikirjoja. Ja niin vaihtuu nimi Don Quijoteksi ja vaatteet ruosteiseksi haarniskaksi. Kun pian on löytynyt ratsu, aseenkantaja ja tarvittava rakastettukin, jonka puolesta taistella, on peloton haaveilijamme valmis lyötäväksi ritariksi. Mutta onko maailma siihen valmis? Tai siis työryhmä ja yleisö.

Don Quijotena, Surullisen hahmon ritarina nähdään Robin Svartström ja hänen uskollisena aseenkantajanaan, Sancho Panzana, Santtu Karvonen.

Ryhmäteatterilaiset eivät vain herätä henkiin Miguel de Cervantesin kirjoittaman maailmankuulun veijariromaanin ikonisia hahmoja, vaan myös esittelevät yleisölle aivan uudenlaisen teatterin tekemisen metodin: tragikoomillisen transformaation. Metodi ei ole ryhmisläisillä vielä aivan hallussa, ja mukaan esitykseen ilmestyykin hahmo, joka ei ole Cervantesin luoma, vaan tuttu erään saarivaltion edesmenneen näytelmäkirjailijan tragedioista…

Miguel de Cervantesin (1547-1616) kahtena niteenä vuosina 1605 ja 1615 ilmestynyt romaani loi perustan koko länsimaiselle romaanitaiteelle. Juha Kukkosen dramatisointi ja ohjaus tuo tämän ajattoman klassikkoteoksen uuteen valoon ja vie sen parodisen tyylin aivan uusille kierroksille.

https://kohokohdat.fi/helsinki/unescon-maailmanperintokohde-suomenlinna-houkuttelee-historiallisella-miljoolla-merellisissa-maisemissa/

Pinokkio
2025-06-10 19:00, 2025-06-11 19:00, 2025-06-12 19:00, 2025-06-13 19:00, 2025-06-14 14:00, 2025-06-17 19:00, 2025-06-18 19:00, 2025-06-24 19:00 and 28 more dates
Pinokkio-seikkailu vie Suomenlinnan kesäteatterin dystooppiseen satuun kesällä 2025.
Kesällä 2025 Suomenlinnan kesäteatterin lavalla herää eloon aivan uudenlainen Pinokkio. Näyttelijä-ohjaaja Juha Kukkosen tulkinta Carlo Collodin klassikosta vie katsojat dystooppiseen maailmaan, jossa sähköaidat jakavat yhteiskunnan kahtia ja suuryritykset määrittelevät, mitä ihmisyys enää tarkoittaa.
Tässä Pinokkio-näytelmässä sadun tuttu puunukke ei haaveile vain ihmiseksi tulemista – hän haluaa ymmärtää tunteita. Miksi ne satuttavat? Voiko empatiaa opetella, jos ympäröivä maailma on kylmä ja armoton?
Hyväuskoista Pinokkiota yrittävät johdattaa harhaan kiero Kettu ja ovela Kissa, mutta onneksi rinnalla kulkee Satu Sirkka – omatunto, joka yrittää pitää pojan oikealla polulla. Se ei tosin ole ihan helppoa…
Tarina alkaa kun köyhä puuseppä veistää puupalasta nuken, joka yllättäen herääkin eloon. Tästä alkaa sydämellisen puunuken, Pinokkion, seikkailu epärehellisyyden ja ahneuden täyttämässä maailmassa ainoana haaveenaan tulla oikeaksi pojaksi.
Nimiroolissa nähdään Mikko Kauppila. Mukana myös Minna Suuronen, Robin Svartström, Alex Anton, Talvikki Eerola, Severi Saarinen ja Miila Virtanen.

Ensi-ilta Suomenlinnan kesäteatterissa 7.6.2025.
https://kohokohdat.fi/helsinki/unescon-maailmanperintokohde-suomenlinna-houkuttelee-historiallisella-miljoolla-merellisissa-maisemissa/
